Black Land First: "Ons vertrou geen wit mens nie" | SAUK.co.za - Nuus.info
Ons vertrou nie enige wit mens nie," het Andile Mngxitama, leier van BLF gesê.
"Teen 12:00 môre [Vrydag] sal 'n wit regter uitspraak lewer. Hy kom net soos alle wit mense uit 'n raamwerk wat glo dat sy witheid eerste moet kom.
Dié hof het vroeër 'n dringende aansoek deur die Suid-Afrikaanse Nasionale Redakteursforum (Sanef) en ander joernaliste vir 'n interdik aangehoor. Dié interdik is om te verhoeddat BLF die joernaliste teister, intimideer, aanrand of dreig. Dit is veral joernaliste wat oor die staatskaping berig lewer.
Tydens die hofverrigtinge het Thembeka Ngcukaitobi, Sanef se regsverteenwoordiger, Van der Westhuizen versoek om 'n hofbevel uit te reik dat BLF nie meer die joernaliste mag intimideer nie, dat BLF al hul vorige verklarings op sosiale media moet terugtrek en dat hulle verantwoordelik moet wees vir die regskostes.
BFL-lede het gelag toe dié versoek gerig is.
Mahlatse Gallens, voorsitter van Sanef, het gesê hulle glo die uitspraak sal in hul guns wees. "Ons is hier, want ons wil die gereg eer.
Wat ons nou gesien het, is die teistering van joernaliste wat eintlik net hul werk doen soos dit in die Grondwet vervat is."
Gallens het bygevoeg daar is niks verkeerd met betogings nie, omdat dit deel is van die land se demokrasie en deur die wet beskerm word. "As jy wil betoog, gaan polisie toe en vra toestemming. Maar om na mense se huise toe te gaan en joernaliste aan te rand is 'n kriminele oortreding.
Ons wil hê BLF en die hof moet las die optogte mag nie gewelddadig wees nie."
« Black Land First voer linkse agenda – skrywers van hul eie Biko-stroop
Openbare Beskermer onderstreep haar onkundigheid deur hofaksie teen haar bevindings en aanbevelings oor Absa teen te staan »